**540/2009. (XI.6.) számú határozat:**

**- Egyes nem lakás céljára szolgáló helyiségek elidegenítésre történő kijelöléséről –**

Budapest Főváros VII. kerület Erzsébetváros Önkormányzatának Képviselő-testülete **úgy dönt**, hogy

1. a 33959/0/A/3 helyrajzi számú, természetben a Bp. Főv. VII. ker. Rózsa u. 36. szám alatti épület földszintjén található, az ingatlan-nyilvántartás adatai szerint 199 m2 alapterületű, *„óvoda”* megnevezésű, nem lakás céljára szolgáló helyiséget elidegenítésre kijelöli.
2. Kötelezettséget vállal arra, hogy a Dob u. 85. Magyar-Angol Kéttannyelvű Általános Iskola és Vendéglátó Szakiskola gondnoki lakás bérlőjének kihelyezése az ingatlan elidegenítéséből származó bevétel terhére valósul meg.
3. A Képviselő-testület felkéri a Polgármestert, hogy a helyiségre vonatkozó ingatlanforgalmi értékbecslés elkészíttetését követően az Önkormányzat Versenyeztetési Szabályzatának előírásai szerint gondoskodjék a helyiség tulajdonjogának értékesítésére vonatkozó nyilvános pályázat közzétételéről és a pályázat eredményének megállapítására vonatkozó javaslatának a Képviselő-testület elé terjesztéséről.

*Felelős: Hunvald György polgármester*

*Határidő:azonnal*

***A határozat végrehajtásáért felelős: dr. Villányi Tibor a Vagyongazdálkodási Iroda vezetője***