**Nappali Ellátás**

**Szakmai Programja**

**Nappali Ellátás Szakmai Programja**

A nappali ellátás elsősorban az időskoruk, egészségi állapotuk, mentális helyzetük, illetve hajléktalanságuk okán önmaguk ellátására részben képes felnőttek, pszichiátriai és szenvedély-betegek, demenciával küzdők ellátását szolgálja. A nappali ellátás keretében a helyi igényeknek megfelelő közösségi programokat szervezünk, helyet biztosítunk a közösségi szervezésű programoknak, csoportoknak, biztosítjuk, hogy a szolgáltatás nyitott formában, az ellátotti kör és az érdeklődő lakosság által egyaránt elérhető módon működjön.

**Az ellátandó célcsoport jellemzői:**

Erzsébetváros lakónépessége előrehaladott mértékben elöregedett, kedvezőtlenebb az összetétele, mint Magyarország, illetve Budapest népességének, igen gyenge a természetes reprodukciós képessége. A fiatalkorúak aránya alacsony, amely a népességszám fenntartását veszélyezteti, és további jelentős mértékű természetes alapú népességfogyást vetít előre hosszabb távon. A középkorúak rétege az átlagosnál szélesebb, amely a munkavállalás szempontjából kedvező, míg az időskorúak aránya jelentősen meghaladja az átlagot. Az idősebb középkorúak túlsúlya miatt fokozatosan nő az időskorúak aránya, amely a kerületi szociális és egészségügyi ellátórendszer számára is egyre nehezebb kihívást jelent. A nappali ellátás potenciális kliensei számos módon értesülhetnek az ellátási forma létezéséről és igénylésének módjáról. Így valamennyi kerületi szociális intézmény egyes egységeiben, az önkormányzati irodákban, a háziorvosoknál, az intézmény honlapján, a helyi médiákban és szórólapok formájában is tájékozódhatnak a lehetőségekről.

**A szolgáltatás működésének jogi keretei:**

* A szociális igazgatásról és szociális ellátásokról szóló 1993. évi III. törvény (továbbiakban: Szt.),
* A szociális szolgáltatók és intézmények működésének engedélyezéséről és ellenőrzéséről szóló 321/2009. (XII. 29.) Korm. rendelet (Szmr.),
* A személyes gondoskodást nyújtó szociális intézmények szakmai feladatairól és működésük
* feltételeiről szóló 1/2000. (I. 7.) SZCSM rendelet (továbbiakban: Szakmai rendelet),
* A személyes gondoskodást nyújtó szociális ellátások igénybevételéről szóló 9/1999. (XI. 24.)
* SZCSM rendelet (továbbiakban: Ir.),
* A személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet (továbbiakban: Tr.),
* A szociális, a gyermekjóléti és gyermekvédelmi szolgáltatók, intézmények ágazati azonosítójáról és országos nyilvántartásáról szóló 226/2006. (XI. 20.) Korm. rendelet,
* A Munka Törvénykönyve 1992. évi XXII. tv. (továbbiakban: Mt.),
* A közalkalmazottak jogállásáról szóló 1992. évi XXXIII. törvény (továbbiakban: Kjt.),
* A közalkalmazottak jogállásáról szóló 1992. évi XXXIII. törvénynek a szociális, valamint a
* gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendelet,
* A személyes gondoskodást végző személyek továbbképzéséről és a szociális szakvizsgáról szóló 9/2000. (VIII. 4.) SZCSM rendelet,
* Budapest Főváros VII. kerület Erzsébetváros Önkormányzata Képviselő-testületének mindenkor hatályos szociális rendelete (továbbiakban: Ör.)

**Szolgáltatás célja és feladata:**

Az idősek nappali ellátása fontos területe az idősebb generáció közösségi életének. Enyhíti az egyedüllét és a magány érzését, segítséget nyújt a társas kapcsolatok ápolásában, a tartalmas időtöltésben. Hozzájárul a napi életritmus megtartásához.

A klubok a saját otthonukban élő idősek részére biztosítják a szabadidő hasznos eltöltését kulturált körülmények között. A nappali ellátás keretében lehetőség van a napi egyszeri meleg étkezés (szükség esetén diétás ebéd) biztosítására.

Az ellátásban részesülők szociális biztonságának megőrzése érdekében szolgáltatásokat nyújtunk, szervezésünk és hangolunk össze; támogatjuk az ezekhez való hozzáférést. Szolgáltatásainkkal segítséget nyújtunk a problémák megoldásában, krízishelyzetek megelőzésében és kezelésében, a lelki (mentális) egészség megtartásában, annak támogatásában.

**A szolgáltatás formái:**

Nappali ellátás idősek klubja formájában, ezen belül demenciával küzdő idősek nappali ellátása;

Pszichiátriai betegek nappali ellátása.

**Szolgáltatások elérhetősége:**

A szolgáltatás központi helye: Bischitz Johanna Integrált Humán Szolgáltató Központ, 1072 Budapest, Nyár u. 7.

Ellátási terület: idős személyeket és pszichiátriai betegeket Budapest VII. kerület közigazgatási területéről, demens ellátottakat a Budapest Főváros közigazgatási területéről várunk.

A Nappali ellátás (idősek klubjai) telephelyei:

Akácfa u. 61. „Akácos udvar”- Művészeti Klub (120 férőhely ebből demens ellátott: max. 20%-ig)

Király u. 97. „Király Klub” (120 férőhely)

Dohány u. 20. Nyitott „E-klub” (70 férőhely)

Nyitva tartás a hét öt napján, délelőtt 8 órától - délután 16 óráig.

Peterdy u. 16. „Szivarfa” - Filmklub (140 férőhely ebből demens ellátott max: 20%-ig)

Dózsa György u. 46. „Nyitott műterem”- Művészeti Klub (120 férőhely)

Nyitva tartás a hét minden napján, délelőtt 8 órától - délután 16 óráig.

**­Pszichiátriai betegek nappali ellátása:**

Dózsa 46. „Harmónia” Klub (30 férőhely)

**Az idősek klubjai**

Az ellátási forma keretében működő idősek klubjai elsősorban az idősebb korosztályhoz tartozók részére biztosítanak a nappali órákban hasznos időtöltést, társas programokat, kézműves foglalkozásokat, kulturális programokon való részvételt, étkezést. A klubok szolgáltatásait az SZCSM rendelet 77. §-a szabályozza.

Az SZCSM rendelet 84/A.§ - a előírásainak betartásával az Erzsébetvárosban működő Idősek klubjaiban a **demens személyek nappali ellátását** is biztosítjuk.

**Az ellátás keretében a tagoknak lehetőségük van:**

* a szabadidő hasznos eltöltésére,
* a klub helyiségeinek, berendezési és felszerelési tárgyainak térítésmentes használatára,
* étkezésre (melyért a szociális helyzettől függően térítési díjat kell fizetni az érvényben lévő jogszabályok alapján),
* egyéb szolgáltatások igénybe vételére.

**Pszichiátriai betegek nappali ellátásának célja, feladata:**

A kerület teljes lakosságára kiterjedő, személyes gondoskodást nyújtó alapellátás biztosítása azok részére, akik 18. életévüket betöltötték, pszichiátriai betegségük miatt gyógyintézeti kezelésben részesültek, a kerületi pszichiátriai gondozóban gondozottak, és a beutalójuk alapján terápiás célú foglalkoztatásuk javasolt.

Elsődleges cél kulturált körülmények között, a hiányzó vagy nem teljes családi gondoskodás pótlása, az „egyedüllét” érzet megszüntetése. Rendszeres orvosi vizsgálat és ellenőrzés melletti egészségi állapotuk javítása, megőrzése. Öntevékenység és önsegítés támogatása a hasonló problémákkal küzdő és azonos betegségben szenvedő kliensek érdekében; a társadalomba, a korábbi közösségbe, a családba történő integrálódás elősegítése. Segítségnyújtás abban, hogy „másságukat” elfogadják az intézményen kívüli kapcsolatok ápolása (család, hozzátartozó, szomszéd, baráti kör).

**Demenciával küzdő idősek nappali ellátásának célja, feladata:**

Az enyhe, illetve középsúlyos demenciával küzdő idősödő emberek**,** ellátásban részesülők szociális biztonságának megőrzése érdekében nyújtott szolgáltatások szervezése és összehangolása, e tevékenységek és egyéb szociális szolgáltatások megismertetése, s az azokhoz való hozzájutás támogatása. Az ellátottak állapotfelmérése Mini-mentál teszt segítségével történik.

Feladatunk kulturált, biztonságos körülmények között, a család tehermentesítése mellett a gondoskodás kiegészítése, önellátási képességük csökkenése mellett is életminőségük megőrzése, szükségleteik kielégítése.

Ápolás, gondozás, foglalkoztatás mellett, szeretetteljes gondoskodás, biztonságos környezet és felügyelet biztosítása az emberi méltóságuk, autonómiájuk megőrzésével.

Kapcsolat kialakítása és fenntartása a kompetenciahatárok betartásával (pszichiáter, geriáter, háziorvos, hivatásos gondnok);

Az ellátásra szolgáló helyiség tárgyi feltételei elősegítik a demens ember könnyű és biztonságos közlekedést, tájékozódását, hozzájárulva ezzel is biztonságérzete növeléséhez.

**Jogosultsági feltételek:**

A szociális ellátások igénybevétele önkéntes, az ellátást igénylő, illetve törvényes képviselője kérelmére történik az Szt., az SZCSM rendelet, valamint Kormányrendelet a személyes gondoskodást nyújtó szociális ellátások térítési díjáról, valamint az Ör. alapján.

A szolgáltatás szakmai vezetője előkészíti a szolgáltatás igénybevételéhez szükséges dokumentációt. Megszervezi az ellátott szükséglete szerinti étkeztetést, a szociális étkeztetésért felelős szakmai csoport bevonásával. A személyes szociális gondoskodásban részesülő személyről az ellátó szociális intézmény szakmai vezetője nyilvántartást vezet, mely tartalmazza az előírt személyi adatokat; az ellátás igénybevételének és megszűnésének időpontját, a térítési díj fizetési kötelezettség teljesítésére, annak elmaradására és a követelés behajtására, valamint elévülésére vonatkozó adatokat. A szolgáltatás igénybevételéről, annak térítési díjáról írásban kap tájékoztatást az érintett és/vagy a hozzátartozó, ill. gondnok a megállapodással egy időben.

A jogosult, illetve törvényes képviselője amennyiben nem ért egyet, az írásos tájékoztatás kézhezvételétől számított nyolc napon belül az intézmény fenntartójához fordulhat. Ilyen esetben az ellátást változatlan feltételek mellett mindaddig biztosítani kell, amíg a fenntartó, illetve a bíróság jogerős és végrehajtható határozatot nem hoz.

A szolgáltatás szakmai tevékenységével kapcsolatos észrevételekkel a Nappali ellátás szakmai vezetőjéhez, a Bischitz Johanna Integrált Humán Szolgáltató Központ igazgatójához, illetve az intézmény szakmai felügyeletét végző Budapest VII. kerületi Önkormányzat Polgármesteri Hivatalának Szociális Irodájához fordulhat.

Amennyiben ellátása során, azzal kapcsolatos jogsérelem érte, panaszával fordulhat az e területen dolgozó ellátott jogi képviselőhöz.

**A szolgáltatás igénybevételéhez szükséges dokumentumok:**

* személyi igazolvány,
* lakcímkártya,
* TAJ kártya,
* nyugdíjközlő,
* egészségi állapotra vonatkozó igazolás (nyomtatvány a klubokban)

**Térítési díj**

A nappali ellátást ingyenesen biztosítja az Önkormányzat, az étkezés térítési díját a 27/2011. (VI.29.) helyi önkormányzati rendelet szabályozza (nyugdíj szerinti térítési díj ellenében).

**Az intézményi jogviszony megszűnik:**

* az intézmény jogutód nélküli megszűnésével,
* a jogosult halálával,
* ha tartósan más intézményi ellátási formát vesz igénybe
* a jogosult, illetve a hozzátartozójának a jogviszony megszüntetésére vonatkozó bejelentését követő 2. napon
* a jogosult 30 napot meghaladó távolléte esetén
* az intézményt fenntartó megszüntetheti az intézményi jogviszonyt akkor, ha a jogosult a házirendet súlyosan megsérti, vagy ha rendszeresen nem tesz eleget a személyi térítési díj fizetési kötelezettségének. A felmondási idő, ha a (Szt. 94/C. §) szerinti megállapodás másként nem rendelkezik, alapszolgáltatás esetén tizenöt nap.

**Tárgyi feltételek:**

A szolgáltatás telephelyei, illetve az ellátottak fogadására szolgáló épületek tömegközlekedéssel is jól megközelíthetők. Információs táblával jelezzük a szolgáltatások működési rendjét, és a szolgáltatást biztosító szakmai vezetők elérhetőségét.

Az étkezések céljára szolgáló helyiségek mellett várakozásra, illetve bizalmas beszélgetésre alkalmas Klub helyiségek biztosítottak. A helyiségek berendezése, belső környezete alkalmas az adminisztrációs tevékenységekre, az ellátottak/hozzátartozóik várakozására, fogadására, egyéni beszélgetésre. Az adminisztrációs munkavégzés irodatechnikai feltételei (számítógép, nyomtató; fénymásoló használat lehetősége) és berendezése (zárható iratszekrények) biztosítják az adatvédelmi szabályoknak megfelelő adat, és információkezelést.

Klubok berendezései, technikai felszereltsége átlagosnak mondható, az életkori sajátosságoknak és a szakhatósági előírásoknak megfelelnek. A nyilvántartások vezetése, valamint az adatszolgáltatások manuálisan és gépi feldolgozásokkal történnek. A gépi programok korszerűsítése folyamatos

A szolgáltatást igénylő ellátottainknak a klubhoz tartozó szociális helyiségekben lehetőségük van tisztálkodásra, főleg azoknak, akiknek otthonában nincs rá lehetőség (fürdés, hajmosás).

A demenciával küzdő idősödő emberek ellátására u.n. „speciális” feltételekkel rendelkezünk: 20m2 foglalkoztató közösségi tér, elkülönítette pihenő helyiség, vizes blokkok, piperemosási lehetőséggel, étkező, tálaló konyha, kert, ill. belső udvar a belső szabadban történő foglalkoztatáshoz, a fokozott mozgásigény kielégítéséhez.

*Személyi feltételek*:

A nappali ellátásban tevékenykedő munkatársak az előírt képesítéssel rendelkeznek. A foglalkoztatás szervező, klubgondozó, adminisztratív és technikai munkatársak a nappali ellátás vezetők irányításával végzik a feladataikat, akiknek koordinációját az általános igazgatóhelyettes végzi. A kollégák adminisztratív munkáját rendszeresen végzett pénzügyi, gazdasági belső ellenőrzések segítik.

*1. számú melléklet*

Budapest VII. Kerület Erzsébetváros Önkormányzata

**Bischitz Johanna Integrált Humán**

**Szolgáltató Központ**

1072 Budapest, Nyár u. 7.

Tel.: 413-3631, Fax.: 413-3656

**MEGÁLLAPODÁS**

**szociális alapellátás biztosítására**

**(nappali ellátás)**

amely létrejött egyrészről Erzsébetváros Önkormányzatának Képviselő-testülete megbízásából a Bischitz Johanna Integrált Humán Szolgáltató Központ (továbbiakban: Humán Szolgáltató) (képviseli …………..…………………….. igazgató), mint szociális szolgáltatást nyújtó, másrészről

......................................................................... (név) ................................................. (település)

................................................ utca .............. házszám alatti lakos, mint szociális szolgáltatást igénybe vevő között a mai napon az alábbiak szerint:

**1.** **Az ellátás időtartama: x** határozatlan időtartamú **x** határozott időtartamú

Az ellátás igénybevételének kezdő időpontja: ................... év ............................ hó .......... nap.

Az ellátás igénybevételének befejező időpontja: (határozott időtartamú ellátás esetén): ……………év.................................. hó .......... nap.

**2.** **A szolgáltatás formája, módja, helye, köre:**

………………………………………………………………………………………………………………………………………………………………………………………………………………………………………………………………………………………………………

A napi egyszeri meleg étkezést a Humán Szolgáltató………………………….. telephelyén veszi igénybe.

**3. Térítési díj:**

A nappali ellátás térítési díja a Budapest Főváros VII. Kerület Önkormányzat Képviselő-testületének mindenkor hatályos szociális rendelete szerint térítésmentes. A ténylegesen igénybe vett ellátási napok számát minden ellátott a hónap végén aláírásával igazolja.

Az intézményi térítési díj megállapítására, vonatkozó szabályokat az Szt. 114.§ - 116 §-a, valamint a 119/C.§-a, továbbiakban a Kormányrendelet valamint az Ör. rendelete határozza meg.

Az étkezés személyi térítési díjat a szolgáltatást megelőző hónapban előre kell megfizetni a Humán Szolgáltató ………………………………………….. telephelyén történik.

**4. A megállapodás módosítása:**

A megállapodás módosítását bármelyik fél kezdeményezheti. A módosítás közös megegyezéssel történik.

A megállapodás megszűnik:

- 30 napot meghaladó szüneteltetés esetén

- együttműködés hiánya

- házirend megszegése

- ellátott halálával

- ha a jogosult a szolgáltatást már nem kívánja igénybe venni és ezt legkésőbb az utolsó szolgáltatás igénybevételi napon, írásban bejelentette. A bejelentést a megállapodás 2. pontjában feltüntetett telephelyen kell megtenni.

**5. Panasztétel lehetősége, kivizsgálási módja:**

Jogosult a szolgáltatással kapcsolatos panaszával a Bischitz Johanna Integrált Humán Szolgáltató Központ igazgatójához vagy Erzsébetváros polgármesteréhez fordulhat. A panasz kivizsgálásának eredményéről az igazgató, illetve a Polgármester a jogosultat írásban tájékoztatja.

Jogosult igénybe veheti az ellátottjogi képviselő segítségét is. Az ellátottjogi képviselő vonatkozásában az Szt. 94/K §-a az irányadó.

**6. Megjegyzés:**

Jelen megállapodásban nem szabályozott kérdésekben a Ptk. vonatkozó szabályai az irányadóak. Megegyezés hiányában, vitás kérdések eldöntésére felek a Pesti Központi Kerületi Bíróság illetékességét kötik ki.

Ezen megállapodást, mint akaratunkkal mindenben megegyezőt helybenhagyólag aláírtuk.

…………….., ........... év ........................... hó ...... nap.

...........................…………………………… ………………………………….

igazgató jogosult

……………………………………………..

az intézmény munkatársa

2. számú melléklet

Budapest VII. Kerület Erzsébetváros Önkormányzata

**Bischitz Johanna Integrált Humán**

**Szolgáltató Központ**

1072 Budapest, Nyár u. 7.

Tel.: 413-3631, Fax.: 413-3656

**Megállapodás demens személyek**

**nappali ellátásának igénybevételére**

amely létrejött egyrészről Erzsébetváros Önkormányzatának Képviselő-testülete megbízásából a Bischitz Johanna Integrált Humán Szolgáltató Központ (továbbiakban: Humán Szolgáltató) (képviseli …………..……………………. igazgató), mint szociális szolgáltatást nyújtó, másrészről

Név:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (szül. hely és idő: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

an.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ )

lakcím: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sz. alatti lakos, (továbbiakban **Ellátott**)

illetve a nevében eljáró törvényes képviselő:

Név:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ sz., alatti lakos, (továbbiakban törvényes képviselő),

között az alulírott helyen és napon az alábbi feltételekkel:

**1.** **Az ellátás időtartama: x** határozatlan időtartamú **x** határozott időtartamú

Az ellátás igénybevételének kezdő időpontja: ................... év ............................ hó ......... nap.

Az ellátás igénybevételének befejező időpontja: (határozott időtartamú ellátás esetén) ……………év.................................. hó .......... nap.

**2. Idősek Nappali ellátásának igénybevételéről**

Az Ellátott illetve törvényes képviselője által 20……. hó napján beadott kérelme alapján a Bischitz Johanna Integrált Humán Szolgáltató Központ Igazgatója biztosítja a szolgáltatást igénybe vevő részére az Idősek (Demens) Nappali Ellátását, …………………………..sz. alatti telephelyen, mint személyes gondoskodást nyújtó szociális alapszolgáltatás igénybevételének lehetőségét.

Az intézmény az ellátást igénybevevő részére szociális, egészségi, mentális állapotának megfelelő napi életritmust biztosító alapszolgáltatást biztosít,

* a helyi igényeknek megfelelő közösségi programokat szervez, valamint helyet biztosít a közösségi szervezésű programoknak, csoportoknak,
* biztosítja, hogy a szolgáltatás nyitott formában, az ellátotti kör és a lakosság által egyaránt elérhető módon működjön.

**3.** **A szolgáltatás formája, módja, helye, köre:**

………………………………………………………………………………………………………………………………………………………………………………………………………………………………………………………………………………………………………

A napi egyszeri meleg étkezést a Humán Szolgáltató ………………………….. telephelyén veszi igénybe.

A szolgáltatást nyújtó jelen szerződésben biztosítja az Ellátott részére az alábbi szolgáltatást, szolgáltatásokat:

*Térítésmentesen igénybe vehető szolgáltatások:*

* A szabadidő kellemes eltöltéséhez különböző programok biztosítása.
* Az egyéni és csoportos foglalkozásokon való rendszeres (naponta) részvétel.
* Folyamatos gondozói felügyelet a nyitvatartási idő alatt.
* A személyi tisztálkodás és ruházat tisztításának lehetősége.
* A hivatalos ügyek intézésében való segítségnyújtás.
* Egészségügyi ellátás keretében: egészséges életmóddal kapcsolatos felvilágosító előadások, tanácsok.
* Mentális gondozás.
* A klubban önkéntes alapon szerveződő csoportokba való bekapcsolódás lelhetősége: Pl: énekkar, színjátszó kör…..
* Átmeneti betegség miatt otthonában tartózkodó klubtag segítése igény szerint.

*Térítési díj ellenében igénybe vehető egyéb szolgáltatások:*

* Igény szerint autószállítás a lakás és a klub között ill. a klub és a lakás között.
* Pedikűr, fodrász, kozmetikus.

A felek megállapodnak abban, hogy a szolgáltatás kezdetének időpontja: …..

Az ellátás időtartama **határozott** időtartamú, 20 ………………napjáig.

Az ellátás **határozatlan idejű**.

**A szolgáltatás biztosítása folyamatos.**

**4. Térítési díj:**

A nappali ellátás térítési díja a Budapest Főváros VII. Kerület Önkormányzat Képviselő-testületének mindenkor hatályos szociális rendelete (továbbiakban: Ör.) szerint a térítésmentes. A nappali ellátásban az ellátott személyi térítési díjat, az étkeztetésért fizet. A személyi térítési díj megállapításának alapja az ellátott rendszeres havi jövedelme, a ténylegesen igénybe vett ellátási napok számát minden ellátott a hónap végén aláírásával igazolja.

Az intézményi térítési díj megállapítására, vonatkozó szabályokat a szociális igazgatásról és szociális ellátásokról szóló 1993. évi III. törvény (továbbiakban: Szt.) 114.§ - 116 §-a, valamint a 119/C.§-a, a személyes gondoskodást nyújtó szociális ellátások térítési díjáról szóló 29/1993. ( II.17.) Kormányrendelet, valamint az Ör. határozza meg.

Az étkezés személyi térítési díjat a szolgáltatást megelőző hónapban előre kell megfizetni az Humán Szolgáltató ………………………………………….. telephelyén történik.

**Térítési díj fizetéséről**

A személyi térítési díj nem haladhatja meg a rendszeres havi jövedelem 30%-át, nappali ellátás és ott étkezés esetén.

A fizetendő személyi térítési díj összegéről és azok változásairól a Humán Szolgáltató Igazgatója a szolgáltatás biztosításának megkezdése előtt írásban értesíti az ellátottat, illetve törvényes képviselőjét.

A térítési díj felülvizsgálata évente két alkalommal történhet.

Amennyiben a térítési díj fizetésére kötelezett a befizetést elmulasztotta, a Humán Szolgáltató Igazgatója 15 napos határidő megjelölésével a befizetésre kötelezett személyt írásban felszólítja az elmaradt térítési díj befizetésére. Ha a megjelölt határidőre nem történik meg a befizetés teljesítése, ismételt írásban történő felszólítás kerül kiküldésre. Amennyiben ezek után is eredménytelen a felhívás, az intézmény vezetője kötelezett nevét, lakcímét, és a fennálló díjhátralékot nyilvántartásba veszi, majd negyedévenként tájékoztatja erről a fenntartót.

A térítési díjat fizető személy az Ellátott, az Ellátott törvényes képviselője:

* név:
* lakcím:

**5. A megállapodás módosítása:**

A megállapodás módosítását bármelyik fél kezdeményezheti. A módosítás közös

megegyezéssel történik.

A megállapodás megszűnik:

- 30 napot meghaladó szüneteltetés esetén

- együttműködés hiánya

- házirend megszegése

- ellátott halálával

- ha a jogosult a szolgáltatást már nem kívánja igénybe venni és ezt legkésőbb az utolsó szolgáltatás igénybevételi napon, írásban bejelentette. A bejelentést a megállapodás 2. pontjában feltüntetett telephelyen kell megtenni.

**6. Adatváltozások bejelentéséről**

Az Ellátott köteles a szolgáltatásra vonatkozó jogosultsági feltételekben és jövedelmi viszonyaiban beállt változásról 15 napon belül a szolgáltatást nyújtó telephely vezetőjét értesíteni.

**7. Megállapodás megszűnéséről és megszüntetéséről**:

az intézményi jogviszony azonnali hatállyal, és automatikusan megszűnik

* a jogosult halálával,
* határozott idejű ellátás esetén a megjelölt időtartam lejártával,
* az intézmény jogutód nélküli megszűnésével.

**A megállapodás megszüntetésének feltételei:**

Jelen megállapodás írásban megszüntethető a felek közös megegyezésével.

Az Ellátott, illetve törvényes képviselője a megállapodás felmondását írásban indoklás nélkül kezdeményezheti.

Az intézmény igazgatója a megállapodást felmondással, írásban megszüntetheti, ha

* az Ellátott részéről a jogosultság, jogszabályi feltételei nem állnak fenn,
* az Ellátott más szociális ellátási forma igénybevételével él,
* a térítési díj fizetésre kötelezett felszólítás ellenére két havi térítési díjjal hátralékba esik,
* az Ellátott a megállapodásban nem rögzített szolgáltatásokat végeztet,
* az Ellátott veszélyeztető magatartást tanúsít,
* az Ellátott a szolgáltatási rendet, a házirendet súlyosan megsérti,
* az Ellátott elköltözik az ellátási területről.

A Megállapodás a felek megegyezése szerinti időpontban, ennek hiányában 15 nap felmondási idővel szűnik meg.

* Ha a megállapodás felmondásának jogszerűségét bármely fél vitatja, kérheti a bíróságtól a megállapodás jogellenes felmondásának megállapítását. Az ellátást változatlan feltételek mellett mindaddig biztosítani kell, amíg a bíróság jogerős határozatot nem hoz.
* A megállapodás megszűnése, vagy megszüntetése estén a felek egymással elszámolnak, amely ügylet kiterjed a fizetendő térítési díjakra, és az esetleges hátralékaira, illetve minden olyan dologra, amely a megállapodás megszűnéséhez, megszüntetéséhez okszerűen kapcsolódik.

Az intézmény igazgatója az ellátás megszűnéséről, valamint a megszűntetés ellen tehető panaszról írásban értesíti a jogosultat, illetve törvényes képviselőjét.

Ha a megszűntetéssel a jogosult, illetve törvényes képviselője nem ért egyet, az értesítés kézhezvételétől számított 8 napon belül az intézmény fenntartójához – a Budapest Főváros VII. kerület Polgármesteri Hivatala Szociális Iroda (1073 Budapest Garay u. 5.) - fordulhat. Ilyen esetben az ellátást változatlan feltételek mellett mindaddig biztosítani kell, amíg a fenntartó, illetve a bíróság jogerős és végrehajtható ítéletet nem hoz.

A megállapodás megszüntetésekor a felek elszámolnak, mely magában foglalja a térítési díj fizetésére, az átadott és átvett tárgyi eszközök visszaadására, visszavételezésére vonatkozó megállapodásokat.

**8. Panasztétel lehetősége, kivizsgálási módja:**

Jogosult a szolgáltatással kapcsolatos panaszával a Bischitz Johanna Integrált Humán Szolgáltató Központ igazgatójához vagy Erzsébetváros polgármesteréhez fordulhat. A panasz kivizsgálásának eredményéről az igazgató, illetve a Polgármester a jogosultat írásban tájékoztatja.

Jogosult igénybe veheti az ellátottjogi képviselő segítségét is. Az ellátottjogi képviselő vonatkozásában az Szt. 94/K §-a az irányadó.

**A terület ellátottjogi képviselője, és elérhetősége:**

Sajtos Éva Tel.: 06-20-489-9657; e-mail címe: [sajtos.eva@jogvedok.hu](mailto:sajtos.eva@jogvedok.hu)

**9. Személyes adatok kezeléséről**

A szolgáltatást nyújtó az ellátott adatait az Szt. rendelkezései alapján nyilvántartja. Az adatokat az személyes adatok védelméről és a közérdekű adatok nyilvánosságáról szóló 1992.évi LXIII. törvény előírásainak megfelelően titkosan kezeli.

**10. Egyéb rendelkezések**

Jelen megállapodásban nem szabályozott kérdésekben a Ptk. vonatkozó szabályai, továbbá a szociális igazgatásról és szociális ellátásokról szóló és azokhoz kapcsolódó jogszabályok rendelkezései az irányadók.

Megegyezés hiányában, vitás kérdések eldöntésére felek a Pesti Központi Kerületi Bíróság illetékességét kötik ki.

Alulírott, Ellátott illetve kötelezett kijelentem, hogy a biztosított szolgáltatás igénybevételének feltételeiről, tartalmáról, a vezetett nyilvántartásokról, a fizetendő térítési díjról, a teljesítés feltételeiről, illetve a mulasztás következményeiről, az ellátottat megillető jogokról és elérhetőségéről, a megszűnés eseteiről szóló tájékoztatást megkaptam, és azt tudomásul vettem.

Alulírott, Ellátott illetve kötelezett a mai napon a megállapodás egy példányát átvettem, és a benne foglaltakat tudomásul vettem.

Alulírottak a jelen megállapodást elolvasás után, mint akaratukkal mindenben megegyezőt jóváhagyólag írják alá.

Budapest, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ellátott/ Ellátott Humán Szolgáltató Igazgatója nevében

törvényes képviselője és felhatalmazása alapján

az Alapszolgáltatást nyújtó Szakmai Vezető

Tartásra kötelezett személy

Kapják:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ellátott, vagy törvényes képviselője
2. Humán Szolgáltató alapszolgáltatás nyújtó telephely vezetője (irattár)

…………….., ........... év ........................... hó ...... nap.

...........................…………………………… ………………………………….

igazgató jogosult

……………………………………………..

az intézmény munkatársa