**328/2010. (VI. 25.) számú határozat:**

**- A Gazdasági Bizottság felhatalmazásáról a Képviselő-testület két ülésszaka közötti időben vagyoni tárgyú döntések meghozatalára** *Csányi utca 5.* **-**

*(15 igen, 5 nem, 1 tartózkodás, 0 nem szavazott)*

Budapest Főváros VII. kerület Erzsébetváros Önkormányzatának Képviselő-testülete **megállapítja**, hogy a 135/2010. (IV. 22.) számú határozatával a Bp. Főv. VII. kerület Csányi utca 5. szám alatti ingatlanra vonatkozóan kiírt pályázat nyertesének nyilvánított OBUS Elektrik Innovációs Szolgáltató Kft-t (székhelye: 1075 Budapest, Károly krt. 3/c., cégjegyzék száma: Cg.01-09-068919, képviseli: Czédly Éva ügyvezető) a részletes pályázati tájékoztatóban meghatározott határidőig az ingatlanra vonatkozóan az adásvételi szerződést nem kötötte meg. Erre tekintettel a Képviselő-testület a 135/2010. (IV. 22.) számú határozatát hatályon kívül helyezi.

Budapest Főváros VII. kerület Erzsébetváros Önkormányzatának Képviselő-testülete **felhatalmazza** a Gazdasági Bizottságot, hogy a Budapest VII. kerület Csányi u. 5. szám alatti ingatlan elidegenítésével kapcsolatos határozatot meghozza, valamint felhatalmazza a Polgármestert a Gazdasági Bizottság határozata alapján kötendő adásvételi szerződés aláírására.

A felhatalmazás a Képviselő-testület második ülésszakának megkezdésével hatályát veszti. A Képviselő-testület felkéri a Gazdasági Bizottság elnökét, hogy a felhatalmazás alapján hozott döntésekről a második ülésszak első testületi ülésén számoljon be.

*Felelős: Hunvald György polgármester helyett Gergely József alpolgármester*

*Határidő: 2010. augusztus 23.*

***A határozat végrehajtásáért felelős:* dr. Villányi Tibor a Vagyongazdálkodási Iroda vezetője**