**619/2011. (VI.29.) számú határozat:**

**- Az MFB Magyar Fejlesztési Bank Zrt.-től felvett hitel biztosítása érdekében történő jelzálogcsere tárgyában hozott 202/2010. (V. 7.) számú képviselő-testületi határozat módosításáról -**

*(14 igen, 0 nem, 1 tartózkodás)*

Budapest Főváros VII. kerület Erzsébetváros Önkormányzatának Képviselő-testülete úgy dönt

hogy a jelzálogcsere az MFB Magyar Fejlesztési Bank Zrt.-től felvett hitel tárgyában hozott, a 42/2010. (III. 5.) számú határozatát módosító 202/2010. (V. 7.) számú határozatának 1. pontját az alábbiak szerint módosítja:

*„1.*

*Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a 34482 helyrajzi számú, természetben a Budapest VII. kerület Wesselényi utca 17. szám alatt található ingatlanra vonatkozóan az ingatlan-nyilvántartásba 350.652.000 Ft, azaz háromszázötvenmillió hatszázötvenkettőezer forint és járulékai erejéig bejegyzett jelzálog törlését kezdeményezi az MFB Magyar Fejlesztési Bank Zrt.-nél.*

*Erzsébetváros Önkormányzata a hitel fedezetéül szolgáló biztosítékként felajánlja az MFB Magyar Fejlesztési Bank Zrt. részére a 34475 helyrajzi számú, természetben a Budapest VII. kerület Dohány utca 32. szám alatt található, az ingatlan-nyilvántartásban „kivett általános iskola” megnevezésű ingatlant.”*

*A Képviselő-testület felhatalmazza a Polgármestert a jelzálogjog cseréhez szükséges valamennyi szerződés, szerződésmódosítás, illetve egyéb okirat aláírására.”*

A határozat módosítással nem érintett részei változatlanul maradnak hatályban.

**Felelős:** Vattamány Zsolt polgármester

**Határidő:** azonnal

***A határozat végrehajtásáért felelős:*** *Fitosné Z. Zsuzsanna a Pénzügyi Iroda vezetője*